འ་རུ་ཕྱིན་པའི་དངོས་གྲུབ་སྩོལ།།
ཅེས་པ་འདི་སངས་རྒྱས་མཉན་པ་གྲུབ་ཆེན་གྱི་གྲྭ་རིགས་ལྷག་པའི་ལྷ་འདི་ཉིད་ལ་ལས་འཕྲོ་མང་
དགེ་སྦྱོང་ཀརྨ་བློ་གྲོས་ཕུན་ཚོགས་ནས་ནན་བསྐུལ་ངོར་བློ་གྲོས་མཐའ་ཡས་ཀྱིས་ཙཱ་འདྲ་རིན་ཆེན་བྲག་གི་སྒྲུབ་
བགྱིས་པ་དགེ་ལེགས་འཕེལ།
གནས་སུ་བགྱིས
༈ འཕགས་མཆོག་མཁྱེན་ནོ་ཐུགས་རྗེ་ཆེན་པོ་མཁྱེན།།
བྱམས་མགོན་མཁྱེན་ནོ་སྤྱན་རས་གཟིགས་དབང་མཁྱེན།།
སྐྱབས་གཅིག་མཁྱེན་ནོ་སྙིང་རྗེའི་དབང་ཕྱུག་མཁྱེ །་མཁྱེན།།
ལས་ངན་འཁོར་བར་འཁྱམས་རྣམས་བསྐྱབ་ཏུ་གསོལ།།
རྒྱལ་བའི་སྲས་མཆོག་འཕགས་པ་སྤྱན་རས་གཟིགས།།
འཇིག་རྟེན་གསུམ་གྱི་མགོན་པོ་ཐུགས་རྗེ་ཅན།།
92

འཕགས་པ་འཇམ་དཔལ་གྱི་ཐུགས་དམ་བསྐུལ་བའི་གསོལ་འདེབས།

ཁྱད་པར་གངས་ཅན་འགྲོ་བའི་སྐྱབས་གཅིག་པུ།།
བདག་སོགས་འགྲོ་ལ་ཐུགས་རྗེས་གཟིགས་སུ་གསོལ།།
ཐོག་མེད་དུས་ནས་མ་རིག་དབང་གྱུར་པས།།
འཁོར་བའི་རྒྱ་མཚོར་ཡུན་རིང་ཉིད་དུ་འཁྱམས།།
སྡུག་བསྔལ་གསུམ་གྱིས་བར་མེད་མནར་ལགས་ན།།
འཁོར་བའི་འདམ་ལས་དྲོངས་ཤིག་སྤྱན་རས་གཟིགས།།
ནམ་མཁའི་མཐའ་མཉམ་སེམས་ཅན་མ་ལུས་པ།།
དྲིན་ཅན་ཕ་མར་མ་གྱུར་གཅིག་ཀྱང་མེད།།
འདི་དག་འཁྲུལ་སྣང་དབང་གིས་སྡུག་བསྔལ་ན།།
མ་རིག་མུན་པ་སོལ་ཞིག་སྤྱན་རས་གཟིགས།
བདེ་བ་འདོད་ཀྱང་སྡུག་བསྔལ་ཁོ་ན་སྒྲུབ།།
ལས་ངན་དབང་གིས་སྡུག་བསྔལ་ཁོར་ཡུག་སྤྱོད།།
ནམ་ཡང་གཏན་བདེའི་ས་ལ་ཕྱིན་དུས་མེད།།
བློ་སྣ་དགེ་ལ་སྒྱུར་ཞིག་སྤྱན་རས་གཟིགས།།
མ་རྒན་འགྲོ་རྣམས་ལས་ཀྱི་ཞགས་པས་བཅིངས།།
ངན་སོང་གསུམ་གྱི་བཙོན་རར་ཆུད་པ་ལ།།
སྙིང་རེ་རྗེ་ཡང་བདག་ལ་སྐྱོབ་ནུས་མེད།།
ཐུགས་རྗེས་མྱུར་ཏུ་སྐྱོབས་ཤིག་སྤྱན་རས་གཟིགས།།
93

བླ་མཆོད་དང་གསོལ་འདེབས་སོགས་ཀྱི་སྐོར།

རྙེད་པར་དཀའ་བའི་དལ་འབྱོར་རིན་པོ་ཆེ།།
འཁྲུལ་པའི་བྱ་བས་ཆུད་ཟོས་བྱེད་པ་ཡི།།
སྙིང་མེད་པོ་རྣམས་ཐར་པའི་ལམ་འཚོལ་བའི།།
རིགས་མཆོག་སད་པར་མཛོད་ཅིག་སྤྱན་ཪས་གཟིགས།།
མི་ཚེ་དཔག་ཆེན་མདའ་བཞིན་མྱུར་ཏུ་འགྲོ།།
དཔལ་འབྱོར་ཆུ་བུར་བཞིན་དུ་སྙིང་པོ་མེད།།
འདིར་སྣང་སྒྱུ་མས་བསླུས་པའི་བྱིས་པ་རྣམ
་རྒྱུད་ལ་སྐྱེད་མཛོད་སྤྱན་རས་གཟིགས།།
སྔོན་ཆད་ལས་ངན་དབང་གིས་འཁོར་བར་འཁྱམས།།
ད་དུང་སུན་མེད་འཁོར་བའི་ས་བོན་སྒྲུབ།།
བསམ་སྦྱོར་ཉོན་མོངས་འཁྲུལ་པའི་གཞན་དབང་ཤོར།།
ལས་ཀྱི་ཆུ་རྒྱུན་ཟློ་གཅིག་སྤྱན་རས་གཟིགས།།
གཏི་མུག་དབང་གི་བླང་དོར་ངོ་མི
འདོད་ཆགས་དབང་གིས་རང་འདོད་ཕུག་ཏུ་བཅུག།
ཞེ་སྡང་དབང་གིས་གཞན་གནོད་ཤུགས་ལས་འབྱུང༌།།
དུག་གསུམ་རྩད་ནས་ཆོད་ཅིག་སྤྱན་རས་གཟིགས།།
རྒྱུ་འབྲས་མངོན་སུམ་སྨིན་པར་མཐོང་བཞིན་དུ།།
ད་དུང་ལས་དང་འབྲས་བུར་ཡིད་མི་ཆེས།།
94

འཕགས་པ་འཇམ་དཔལ་གྱི་ཐུགས་དམ་བསྐུལ་བའི་གསོལ་འདེབས།

ཅི་བྱས་ཕྱིན་ཅི་ལོག་ཏུ་སྤྱོད་པ་ཡི།།
གཡང་ས་འདི་ལས་སྒྲོལ་ཅིག་སྤྱན་རས་གཟིགས།།
དགེ་བའི་བག་ཆགས་ན་བུན་བཞིན་དུ་ཡལ།།
སྡིག་པའི་སེམས་ནི་གྲིབ་མ་བཞིན་དུ་འགྲོགས།།
རྨི་ལམ་དུ་ཡང་མི་དགེ་རྗེས་འབྲང་རྣམས།།
བག་ཆགས་རྒྱ་ལས་ཁྲོལ་ཅིག་སྤྱན་རས་གཟིགས།།
བདག་འཛིན་སྤངས་ཀྱང་འཆིངས་ལས་གྲོལ་དུས་མེད།།
གཞན་ཕན་སེམས་ཀྱང་ཡིད་སྨོན་ཙམ་དུ་ལུས།།
མི་ཚེ་ཁ་ཆོས་ཙམ་གྱིས་བསླུས་པ་རྣམས།།
བསླུ་མེད་ཆོས་ལ་སྦྱོར་ཞིག་སྤྱན་རས་གཟིགས།།
དོན་དམ་ཐམས་ཅད་སྟོང་པ་ཉིད་དུ་མཉམ།།
ཀུན་རྫོབ་ཕ་མར་མ་གྱུར་གཅིག་ཀྱང་མེད།།
མ་ཤེས་གཅིག་ལ་གཅིག་བརྟེན་ལས་ངན་བསགས།།
འཁྲུལ་སྣང་གཉིད་ལས་སློང་ཞིག་སྤྱན་རས་གཟིགས།།
བློ་ཁ་དགེ་ལ་ཅུང་ཟད་ཕྱོགས་ན་ཡང་།
སང་བྱ་གནང་བྱའི་ངང་དུ་མི་ཚེ་ཟད།།
འཆི་ཁར་གྲུབ་འབྲས་གང་ཡང་མ་མཆིས་ན།།
བློ་སྣ་བཙན་ཐབས་སྒྱུར་ཞིག་སྤྱན་རས་གཟིགས།།
95

བླ་མཆོད་དང་གསོལ་འདེབས་སོགས་ཀྱི་སྐོར།

ཉིན་མོ་འཇིག་རྟེན་འཁྲུལ་བའི་བྱ་བས་གཡེང༌།།
མཚན་མོ་གཏི་མུག་གཉིད་ཀྱི་རི་བོས་ནོན།།
འཆི་ལ་ཏུག་གིས་ཐུག་པའི་དུས་བྱུང་ཚེ།།
རེ་ས་ཁྱེད་ལས་མེད་དོ་སྤྱན་རས་གཟིགས།།
གཉེན་བཤེས་ལོངས་སྤྱོད་འཁོར་གཡོག་ཤུལ་དུ་ལུས།།
རྣམ་ཤེས་དབང་མེད་ལས་ཀྱི་རླུང་གིས་ཁྱེར།།
འཇིགས་རུང་བར་དོའི་འཕྲང་ཆེན་འགྲིམས་པའི་ཚེ།།
ལམ་སྣ་འདྲེན་པར་མཛོད་ཅིག་སྤྱན་རས་གཟིགས།།
བྱ་བ་སྙིང་ནས་མ་ཐོང་གཡེང་བས་ཁྱེར།།
དམ་ཆོས་སྙིང་ནས་མ་འགྲུབ་ཆོས་མིན་སྤྱོད།།
བསླབ་པ་འཆལ་ཞིང་དཀོར་གྱིས་རྒྱུད་ཚིག་པ།།
དྲེད་པོའི་སེམས་རྒྱུད་ཐུལ་ཅིག་སྤྱན་རས་གཟིགས།།
སངས་རྒྱས་སྒྲུབ་པའི་ས་བོན་བྱང་ཆུབ་སེམས།།
ཡང་ཡང་བསྐྱེད་ཀྱང་ཡང་ཡང་མཐུ་ཉམས་པས།།
རྩོལ་མེད་སྙིང་རྗེ་ཆུ་བོའི་རྒྱུན་ལྟ་བུ།།
བདག་གི་རྒྱུད་ལ་སྐྱེད་ཅིག་སྤྱན་རས་གཟིགས།།
ཞི་གནས་བསྒོམས་ཀྱང་རྩེ་གཅིག་མཐར་མ་ཕྱིན།།
ལྷག་མཐོང་བཙལ་ཡང་གནས་ལུགས་ཞལ་མ་མཇལ།།
96

འཕགས་པ་འཇམ་དཔལ་གྱི་ཐུགས་དམ་བསྐུལ་བའི་གསོལ་འདེབས།

རྟོགས་པས་རྐྱེན་མ་ཐུབ་པའི་གང་ཟག་ལ།།
གཉུག་མའི་རང་ངོ་སྤྲོད་ཅིག་སྤྱན་རས་གཟིགས།།
ཇི་ཙམ་འབད་ཅིང་ཇི་ཙམ་རྩོལ་ན་ཡང༌།།
འཁྲུལ་སྣང་བག་ཆགས་རྒྱ་ལས་གྲོལ་མ་ནུས།།
རྨི་ལམ་སྒྱུ་མས་བསླུས་པ་བདག་འདྲ་ཡི།།
འཁྲུལ་བ་བཙན་ཐབས་ཟློག་ཅིག་སྤྱན་རས་གཟིགས།།
ཁྱིམ་པ་ལས་ངན་ཤུགས་ཀྱིས་དབང་མེད་ཁྱེར།།
ཆོས་པ་རྣམས་ཀྱང་ཆོས་བརྒྱད་བྱ་བས་གཡེང༌།
ཐམས་ཅད་འཁོར་བའི་རྒྱ་མཚོ་བརྒལ་དགའ་བས།།
ཐར་པའི་ས་ལ་སྒྲོལ་ཅིག་སྤྱན་རས་གཟིགས།།
མདོར་ན་འདི་ཕྱི་བར་དོའི་གནས་སྐབས་ཀུན།།
འཕགས་མཆོག་ཁྱེད་ལས་རེ་ས་མ་མཆིས་པས།།
སྙིང་རྗེའི་ཡུལ་གྱུར་མ་རྒན་སེམས་ཅན་རྣམས།།
བྱང་ཆུབ་ཆེན་པོའི་ས་ལ་བཀོད་དུ་གསོལ།།
ཁྱད་པར་བདག་དང་བདག་ལ་འབྲེལ་ཐོགས་ཀུ་
འཕགས་པའི་ཐུགས་རྗེས་ནམ་ཡང་མ་འདོར་བར།།
བདེ་བ་ཅན་གྱི་ཞིང་དུ་ལམ་སྣ་དྲོངས།།
བྱང་ཆུབ་སྤྱོད་པ་རྫོགས་པར་མཛད་དུ་གསོལ།།
97

བླ་མཆོད་དང་གསོལ་འདེབས་སོགས་ཀྱི་སྐོར།

བདག་ཉིད་མཐོང་ཐོས་དྲན་པའི་སྐྱེ་འགྲོ་ཀུན།།
ལས་ཉོན་སྒྲིབ་དག་བྱང་ཆུབ་སེམས་མཆོག་གཉིས།།
རྩོལ་མེད་སྐྱེད་ནུས་རྣམ་ཐར་རྒྱ་མཚོའི་བདག།
འཕགས་མཆོག་ཁྱེད་བཞིན་འགྲུབ་པར་མཛད་དུ་གསོལ།།
ཅེས་འཕགས་པའི་ཐུགས་རྗེ་སྐུལ་པའི་ཚིགས་བཅད་ཉེར་ལྔ་པ་འདིའང་བསླབ་གསུམ་ལྡན་པ་བླ་མ་
ཀརྨ་ཐུགས་རྗེའི་འོད་འཕྲོ་ནས་བསྐུལ་ངོར་བློ་གྲོས་མཐའ་ཡས་ཀྱིས་བྲིས་པ་དགེ་ལེགས་འཕེལ།
༈ ན་མོ་ལོ་ཀེ་ཤྭ་རཱ་ཡ།
རིགས་ཀུན་ཁྱབ་བདག་གཟི་བརྗིད་འོད་དཔག་མེད།།
རྒྱལ་ཀུན་སྐྱེད་མཛད་འཕགས་པ་ནམ་མཁའི་རྒྱལ།།
བཅུ་གཅིག་ཞལ་ལྡན་ཕྱག་སྟོང་སྤྱན་སྟོང་པ།།
འགྲོ་དྲུག་འདྲེན་མཛད་འཕགས་པ་སྤྱན་ཪས་གཟིགས།།
ཁྱད་པར་གངས་ཅན་མགོན་པོ་ཐུགས་རྗེ་ཅན།།
ཁྱེད་ལ་རྩེ་གཅིག་གུས་པས་གསོལ་བ་འདེབས།
སྙིང་ནས་སྐྱབས་སུ་མཆིའོ་ཐུགས་རྗེས་ཟུང༌།།
ལུས་དང་ལོངས་སྤྱོད་དགེ་བའི་རྩ་བ་བཅས།།
jq=
་བཟང་མཆོད་པའི་སྤྲིན་ཏུ་སྤྲོས་ཏེ་འབུལ།།
སྒོ་གསུམ་མི་དགེའི་ལས་རྣམས་གང་བགྱིས་པ།།
98

འཕགས་པ་འཇམ་དཔལ་གྱི་ཐུགས་དམ་བསྐུལ་བའི་གསོལ་འདེབས།

འགྱོད་པས་བཤགས་སོ་དག་ཅིང་ཚངས་པ་སྩོལ།།
བདག་ཅག་ཐོག་མེད་དུས་ནས་འཁོར་བར་འཁྱམས།།
ལས་དང་བག་ཆགས་ངན་པའི་གཞན་དབང་གྱུར།།
འདི་ལ་འཕགས་པའི་ཐུགས་རྗེས་མ་གཟིགས་ན།།
ད་དུང་སྡུག་བསྔལ་ཡུན་རིང་མྱོང་འགྱུར་བས།།
ཐུགས་བསྐྱེད་དམ་བཅའ་བསྙེལ་བར་མ་མཛད་པར།།
བདག་དང་བདག་འདྲའི་ལས་ངན་སེམས་ཅན་རྣམས།།
འཁོར་བའི་འདམ་ནས་མྱུར་དུ་དྲང་དུ་གསོལ།།
སྲིད་པའི་བདེ་ལ་ཞེན་པ་གཏིང་ནས་ལོག།
ཆོས་མིན་བསམ་པ་སྐད་ཅིག་མི་སྐྱེ་ཞིང༌།།
བློ་སྣ་དམ་པའི་ཆོས་ལ་འགྱུར་བར་མཛོད།།
བྱམས་དང་སྙིང་རྗེ་བཅོས་མིན་རྒྱུད་ལ་སྐྱེས།།
བསམ་སྦྱོར་ཐམས་ཅད་བྱང་ཆུབ་ལམ་དུ་འགྱུར།།
ཞི་ལྷག་ཏིང་འཛིན་མཐར་ཕྱིན་བྱིན་གྱིས་རློབས།།
ཅི་ཡང་མེད་ལ་བདག་གཞན་གཉིས་སུ་འཛིན།།
ལོག་པར་རྟོག་པའི་འཁྲུལ་བ་ཁུངས་རྡིབ་ནས།།
ཆོས་དབྱིངས་རང་ཞལ་མཇལ་བར་མཛད་དུ་གསོལ།།
བདག་གཞན་འབྲེལ་བཅས་འདི་ནས་འཕོས་མ་ཐག།
99

བླ་མཆོད་དང་གསོལ་འདེབས་སོགས་ཀྱི་སྐོར།

ཞིང་མཆོག་བདེ་བ་ཅན་དུ་ལམ་སྣ་དྲོངས།།
སངས་རྒྱས་ཞལ་མཐོང་ལུང་བསྟན་མཆོག་ཐོབ་ནས།།
བྱང་ཆུབ་སྤྱོད་པ་རྒྱ་མཚོ་ཡོངས་སུ་རྫོགས།།
དོན་གཉིས་མཐར་ཕྱིན་སྐུ་གསུམ་མངོན་གྱུར་ཤོག།
ཀྱིས་སྤེལ་བ་དགེ་ལེགས་འཕེལ།།
ཅེས་པདྨ་གངས་རར་སྒྲུབ་ལ་གཞོལ་བ་དམ་ཆོས་སྤྲུལ་པའི་སྐུས་བཤེད་དོན་ལྟར་བློ་གྲོས་མཐའ་ཡས་
༈ ན་མཿཤྲཱི་གུ་རུ་ཀཱ་ལ་ཙཀྱཱ་ཡ།
དང་པོའི་སངས་རྒྱས་ཁྱབ་བདག་རྡོ་རྗེ་འཆང༌།།
དུས་ཀྱི་འཁོར་ལོ་ཡེ་ཤེས་ལོངས་སྤྱོད་རྫོགས།།
གང་འདུལ་སྤྲུལ་པའི་གར་མཁན་ཤཱཀྱའི་རྒྱལ།།
ཟུང་འཇུག་ངོ་བོ་ཉིད་སྐུར་གསོལ་བ་འདེབས།།
ཕྱི་ནང་གཞན་གསུམ་དབྱེར་མེད་རྡོ་རྗེའི་གྲོང༌།།
དཔལ་ལྡན་འབྲས་སྤུངས་མཆོད་རྟེན་ཆེན་པོ་རུ།།
གསང་མཆོག་དཀྱིལ་འཁོར་རབ་འབྱམས་སྤྲུལ་ནས་སུ།།
རྒྱུད་ཀུན་སྟོན་པར་མཛད་ལ་གསོལ་བ་འདེབས།།
མཆོག་གི་དང་པོའི་སངས་རྒྱས་རྒྱུད་ཀྱི་རྒྱལ།།
ཞུ་ཞིང་སྡུད་མཛད་གསང་བདག་སྤྲུལ་པའི་སྐུ།།
100

འཕགས་པ་འཇམ་དཔལ་གྱི་ཐུགས་དམ་བསྐུལ་བའི་གསོལ་འདེབས།

རྡོ་རྗེ་ཟླ་བ་དྲི་མ་མེད་པའི་འོད།།
རྒྱལ་ཀུན་གསང་བ་འཛིན་ལ་གསོལ་བ་འདེབས།།
རྒྱལ་བའི་སྟོན་པ་བཤད་པར་བྱ་བའི་ཆོས།།
ཞུ་ཞིང་སྡུད་དང་དེ་བསྟན་སྐྱོང་བ་སོགས།།
བསམ་ཡས་ཡེ་ཤེས་ཡངས་པའི་ཆོ་འཕྲུལ་ནི།།
ཅིར་ཡང་སྟོན་པར་མཛད་ལ་གསོལ་བ་འདེབས།།
འཛམ་གླིང་བྱང་ཕྱོགས་ཡུལ་ཆེན་ཤམྦྷ་ལའི།།
ཡུལ་དབུས་ཀ་ལཱ་པ་ཡི་ཕོ་བྲང་ཆེར།།
ས་བཅུའི་དབང་ཕྱུག་ཁྲོ་བོའི་རྒྱལ་རྣམས་ཀྱི།།
རྣམ་འཕྲུལ་རིམ་པར་བྱོན་ལ་གསོལ་བ་འདེབས།།
མི་བདག་གསེར་གྱི་ཐོད་ལྡན་གོ་དྲུག་གིས།།
ཞབས་ནས་རབ་བཏེགས་རྡོ་རྗེ་སེང་གེའི་ཁྲིར།།
ལོ་གྲངས་བརྒྱད་བརྒྱར་མཐར་ཐུག་ཆོས་འཁོར་སྐོར།།
མཚན་དཔེ་མངོན་ཤེས་ལྡན་ལ་གསོལ་བ་འདེབས།།
རྡོ་རྗེའི་གདུང་འཛིན་ལྷ་དབང་གཟི་བརྗིད་ཅན།།
ཟླ་བས་བྱིན་པ་ལྷ་ཡི་དབང་ཕྱུག་ཞབས།།
སྣ་ཚོགས ཕ་གཟུགས་དང་ལྷ་ཡི་དབང་ལྡན་ཏེ།།
ཆོས་རྒྱལ་ཆེན་པོ་རྣམས་ལ་གསོལ་བ་འདེབས།།
101

བླ་མཆོད་དང་གསོལ་འདེབས་སོགས་ཀྱི་སྐོར།

ཐ་དད་རིགས་ཀུན་རྡོ་རྗེའི་རིགས་སུ་བསྡུས།།
རྩ་རྒྱུད་བསྡུས་པའི་རྒྱུད་དུ་གཏན་ལ་ཕབ།།
སྨྲ་བའི་སེང་གེ་མི་བདག་ཚུལ་བཟུང་བ།།
འཇམ་དཔལ་གྲགས་པའི་ཞབས་ལ་གསོལ་བ་འདེབས།།
དྲི་མེད་འོད་ཟེར་འབར་བའི་རྒྱས་འགྲེལ་གྱིས།།
རྒྱུད་ཀྱི་ཚིག་དོན་ཇི་བཞིན་གསལ་མཛད་པ།།
སྙིང་རྗེའི་གཏེར་ཆེན་འཇིག་རྟེན་གསུམ་གྱི་མགོན།།
པདྨ་དཀར་པོའི་ཞབས་ལ་གསོལ་བ་འདེབས།།
བཟང་པོ་རྣམ་པར་རྒྱལ་བ་བཤེས་གཉེན་བཟང༌།།
ཕྱག་ན་རིན་ཆེན་ཁྱབ་འཇུག་སྦས་པ་དང༌།།
ཉི་མ་གྲགས་པ་ཤིན་ཏུ་བཟང་པོའི་ཞབས།
རྒྱ་མཚོ་རྣམ་རྒྱལ་རྣམས་ལ་གསོལ་བ་འདེབས།།
རྒྱལ་བར་དཀའ་དང་ཉི་མ་སྣ་ཚོགས་གཟུགས།
ཟླ་བའི་འོད་དང་མཐའ་ཡས་ས་སྐྱོང་ཆེ།།
དཔལ་སྐྱོང་སེང་གེ་རྣམ་པར་གནོན་པའི་ཞབས།།
ཟླ་བྲལ་སྟོབས་པོ་ཆེ་ལ་གསོལ་བ་འདེབས།།
102

འཕགས་པ་འཇམ་དཔལ་གྱི་ཐུགས་དམ་བསྐུལ་བའི་གསོལ་འདེབས།

མ་འགགས་པ་དང་མི་ཡི་སེང་གེ་མཆོག།
དབང་ཕྱུག་ཆེན་པོ་མཐའ་ཡས་ཞེས་བྱའི་མཚན།།
ལྷ་མིན་ཀླ་ཀློ་མཐར་མཛད་འཁོར་ལོ་ཅན།།
མི་བདག་དྲག་པོའི་ཞབས་ལ་གསོལ་བ་འདེབས།།
དེ་སྲས་ཚངས་དངལྷ་ཡི་དབང་པོ་སོགས།།
ལས་ས་བཅུ་གཉིས་ཤར་ནུབ་ཕྱེད་དང་ནི།།
དུམ་བུར་སྐྱོང་མཛད་འཕགས་པ་ཁོ་ནའི་འཕྲུལ།།
རྒྱུན་མི་འཆད་པར་འབྱོན་ལ་གསོལ་བ་འདེབས།།
ལྷག་པའི་ལྷ་དང་དབྱེར་མེད་འཁོར་ལོའི་མགོན།།
ཆོས་རྒྱལ་རིགས་ལྡན་ཡེ་ཤེས་སྐུ་རྣམས་ལ།།
རྩེ་གཅིག་གུས་པ་ཆེན་པོས་གསོལ་བ་འདེབས།།
རྡོ་རྗེ་བཞི་ཡི་བྱིན་རླབས་རྒྱུད་ལ་སྩོལ།།
སྔགས་ཀྱི་རིམ་པ་མཐར་ཕྱིན་ལས་ཆེན་འགྲུབ།།
ལྟོས་མེད་རྣམ་བཞིས་ཡིད་ཆེས་གསུམ་ལྡན་གྱི།།
རྡོ་རྗེའི་རྣལ་འབྱོར་རྩེ་གཅིག་བསྒོམས་པའི་མཐུས།།
ཡན་ལག་དྲུག་པོ་མཐར་ཕྱིན་བྱིན་གྱིས་རློབས།།
103

བླ་མཆོད་དང་གསོལ་འདེབས་སོགས་ཀྱི་སྐོར།

རྣམ་ཀུན་མཆོག་ལྡན་སྟོང་ཉིད་མངོན་སུམ་རྟོགས།།
འགྱུར་མེད་བདེ་བས་རྟོག་ཚོགས་དབུ་མར་འགགས།།
ཚེ་འདིར་མཁའ་ཁྱབ་ཡེ་ཤེས་སྐུ་འགྲུབ་ནས།།
རྣམ་ཤེས་རྒྱལ་ཁམས་མྱུར་ཏུ་སྟོང་བྱེད་ཤོག།
ཅེས་དཔལ་ལྡན་འབྲུག་པའི་བཀའ་བརྒྱུད་འཛིན་ཅིང་རིག་ལམ་སྨྲ་བ་མཁར་མགོ་བླ་མ་འཇམ་
དབྱངས་གྲགས་པ་ནས་རྟེན་དང་བཅས་བསྐུལ་ངོར་བློ་གྲོས་མཐའ་ཡས་པའི་སྡེས་རྫོང་གསར་བཀྲ་ཤིས་ལྷ་རྩེའི་
ཆོས་གྲ་ཆེན་པོར་སྤེལ་བ་དགེ་ལེགས་འཕེལ།།
104